דורותי מ. ג'ונסון

**דורותי מארי ג'ונסון** (באנגלית: **Dorothy Marie Johnson**; 19 בדצמבר 1905 – 11 בנובמבר 1984) הייתה סופרת אמריקאית הידועה בעיקר בזכות ספרי הפרוזה שלה, המתרחשים בתקופת "המערב הפרוע".

## ביוגרפיה
### ראשית חייה
דורותי מארי ג'ונסון נולדה במקגרגור, איווה, בתם היחידה של לסטר יוג'ין ג'ונסון ומרי לואיזה בארלו. בילדותה, עברה המשפחה למונטנה.

בזמן שלמדה בתיכון ווייטפיש, החלה לכתוב באופן מקצועי, ועבדה כעיתונאית עבור עיתונים שונים. היא למדה אנגלית בקולג' לפני נישואים קצרים שהסתיימו בגירושין.

### חיים מקצועיים
קריירת הכתיבה שלה המריאה בשנת 1930, כאשר מכרה את סיפורה הקצר הראשון ל"סאטרדיי איבנינג פוסט" תמורת 400 דולר. ג'ונסון לא מכרה סיפור נוסף במשך 11 שנים, עד שבשנת 1941 מכרה ארבעה סיפורים, ל"סאטרדיי איבנינג פוסט" תמורת 2,100 דולר. כתיבתה הופסקה זמנית עקב מלחמת העולם השנייה, כאשר החלה לעבוד בשירות פקחי האוויר. לאחר המלחמה, היא הפיקה כמה מסיפורי המערבון הידועים יותר שלה. שלושה מהם עובדו לסרטים בולטים, דהיינו "איש ושמו סוס" (1970) בכיכובו של ריצ'רד האריס, "האיש שירה בליברטי ואלנס" (1962) בכיכובו של ג'ון ויין וג'יימס סטיוארט, ו"עץ התלייה" (1959) בכיכובו של גרי קופר.

בין השנים 1956 ו-1960, ג'ונסון לימדה כתיבה יוצרת באוניברסיטת מונטנה, שם סיימה את לימודיה בשנת 1928. לפני ובמהלך כהונתה, היא כתבה מאמרים וסיפורים רבים עבור מגזינים שונים. אלו התבססו לעיתים קרובות על ראיונות עם ותיקי המערב הפרוע, ילידים אמריקאים ודמויות שפגשה במהלך כהונתה כחוקרת באגודה ההיסטורית של מונטנה. היא גם ניהלה את איגוד העיתונות של מונטנה בשנות ה-50.

## הצטיינות
בשנת 1957, העניק לה כתב העת "סופרי מערבונים של אמריקה" את הפרס הגבוה ביותר שלו, פרס "Spur", על סיפור קצר בשם "אחות אבודה", הסיפור מצוי בקובץ "העץ התלוי", העוסק בהשתלבותה מחדש של סינתיה אן פארקר בחברת המתיישבים הלבנה, לאחר שנחטפה על ידי שבט הקומאנצ'י כילדה. בשנת 1959 היא מונתה לחברה של כבוד בשבט בלקפוט. בשנת 1976 הוענק לה פרס "אוכף הזהב" ע"ש לוי שטראוס על הבאת כבוד להיסטוריה ולמסורת המערב. בשנת 2005, סרט תיעודי בן 30 דקות נוצר על חייה על ידי סו הארט מאוניברסיטת מונטנה. יצירת הסרט נמשכה ארבע שנים, הוא נכתב והופק במשותף על ידי הארט, יחד עם המפיק ג'ין בודור, הבמאי ביל בילברסטון והבמאי לנסינג דרימר. השחקנית מרגו קידר השתתפה וקריינה בסרט שפורסם בשם "Gravel in her Gut and Spit in her Eye", והוצגה ב-PBS בנובמבר 2005.

ג'ונסון הוכנסה בשנת 2013 ל "Montana Cowboy Hall Of Fame and Western Heritage Center " לאחר שזכתה ב"פרס המורשת" על "תרומותיה הבולטות להיסטוריה ולתרבות של מונטנה".

## ביבליוגרפיה
### רומנים

* Buffalo Woman (1977)
* All the Buffalo Returning (1979)


### רומנים לנוער

* Farewell to Troy (1964)
* Witch Princess (1967)


### סיפורים קצרים

* A Man Called Horse (1950)
* The Man Who Shot Liberty Valance (1953)
* The Day the Sun Came Out (1955)
* The Elk Tooth Dress (1958)


### אוספי סיפורים קצרים

* Beulah Bunny Tells All (U.S. edition, 1942); Miss Bunny Intervenes (UK edition, 1948)
* Indian Country (later published as A Man Called Horse) (1953)
* The Hanging Tree (1957)
* Flame on the Frontier: Short Stories of Pioneer Woman (1967)
* The Man Who Knew the Buckskin Kid (1976)


## קישורים חיצוניים
* 

## הערות שוליים

קטגוריה:אמריקאים ילידי איווה
קטגוריה:סופרות אמריקאיות
קטגוריה:סופרים אמריקאים
קטגוריה:אמריקאים שנולדו ב-1905
קטגוריה:אמריקאיות שנולדו ב-1905
קטגוריה:אמריקאים שנפטרו ב-1984
קטגוריה:אמריקאיות שנפטרו ב-1984